
Parlamentul României

Camera Deputaţilor
PAGE  

	COMISIA PENTRU MUNCĂ ŞI PROTECŢIE SOCIALĂ


	Bucureşti,
	25 septembrie 2017

	Nr.
	4c-7/984


R A P O R T

asupra proiectului de Lege pentru modificarea şi completarea Legii nr.156/2000 privind protecţia cetăţenilor români care lucrează în străinătate 
(PLx 60/2015)
şi a propunerii legislative pentru modificarea şi completarea Legii nr.156/2000 privind protecţia cetăţenilor români care lucrează în străinătate 
(Plx 147/2015 )
În conformitate cu prevederile art.95 din Regulamentul Camerei Deputaţilor, republicat, Comisia pentru muncă şi protecţie socială a fost sesizată cu dezbaterea pe fond a proiectului de Lege pentru modificarea şi completarea Legii nr.156/2000 privind protecţia cetăţenilor români care lucrează în străinătate (PLx 60/2015) şi a propunerii legislative pentru modificarea şi completarea Legii nr.156/2000 privind protecţia cetăţenilor români care lucrează în străinătate (Plx 147/2015), trimise comisiei cu adresele nr. PLx 60/2015 din 16 februarie 2015, respectiv nr.Plx 147/2015 din 2 martie 2015. 

Proiectul de lege cu nr.PLx 60/2015 a fost adoptat de Senat în şedinţa din 12 februarie 2015, iar propunerea legislativă cu nr.Plx 147/2015 a fost respinsă de Senat în şedinţa din 25 februarie 2015.

Cele două iniţiative legislative au ca obiect de reglementare modificarea şi completarea Legii nr.156/2000 privind protecţia cetăţenilor români care lucrează în străinătate, urmărindu-se clarificarea şi îmbunătățirea cadrului legal pentru desfăşurarea activităţii de mediere a forţei de muncă în străinătate, stabilirea unor măsuri de gestionare şi coordonare a mobilităţii forţei de muncă în străinătate şi de prevenire și combatere a migrației ilegale, consolidarea cadrului coercitiv în cazul încălcării dispoziţiilor legale privind funcţionarea agenţilor de ocupare a forţei de muncă, inclusiv prin impunerea unor niveluri distincte de sancţionare.
La întocmirea prezentului raport în conformitate cu prevederilor art.68 alin.(1) din Regulamentul Camerei Deputaţilor, republicat, Comisia a avut în vedere:

· avizele Consiliului Legislativ (nr.1005/18.09.2014 şi 698/16.06.2014)

· avizele Comisiei juridice, de disciplină şi imunităţi (nr.4c-11/165/03.03.2015 şi nr.4c-11/286/17.03.205)
· avizele Comisiei pentru comunitățile de români din afara granițelor țării (nr.4c-18/109/04.03.2015 şi nr.4c-18/126/11.03.2015)

· avizele Comisiei pentru politică externă (nr.4c-13/2/24.02.2015 şi nr.4c-13/3/10.03.2015)

· avizul Comisiei pentru drepturile omului, culte şi problemele minorităţilor naţionale (nr.4c-5/92/25.02.2015)
· punctele de vedere ale Guvernului nr.2093/22.10.2014, nr.1011/02.06.2016 şi nr.217/02.03.2017.
La dezbaterile care au avut loc în şedinţa comisiei din 14 septembrie 2017 au participat, în conformitate cu prevederile art.55 din Regulamentul Camerei Deputaţilor, republicat:

- d-l Teiu Păunescu - Secretar de Stat, Ministerul Muncii și Justiției Sociale

- d-l Auraș Marinescu – consilier pentru afaceri europene, Ministerul Muncii și Justiției Sociale.
La lucrările comisiei şi-au înregistrat prezenţa 19 deputaţi, din totalul de 21 membri.

Membrii comisiei au hotărât, cu unanimitate de voturi, adoptarea cu amendamente a proiectului de lege cu nr.PLx 60/2015 şi respingerea propunerii legislative cu nr.Plx 147/2015.

Raportul comisiei a fost adoptat cu unanimitate de voturi.
Cele două iniţiative legislative fac parte din categoria legilor ordinare, conform prevederilor art.73 alin.(1) din Constituţia României, republicată. 

Pentru ambele proiecte, Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor, republicat.


În urma finalizării dezbaterilor, Comisia propune Plenului Camerei Deputaţilor, respingerea iniţiativei legislative cu nr.Plx 147/2015 şi adoptarea cu amendamente a proiectului de lege cu nr.PLx 60/2015, amendamente redate în anexa care face parte integrantă din prezentul raport. 




PREŞEDINTE,






SECRETAR,




Adrian Solomon






Violeta Răduţ

Întocmit,

Consilier parlamentar Adriana Breazu
Consilier parlamentar Lidia Vlădescu
ANEXA NR.1
AMENDAMENTE ADMISE
În urma dezbaterilor, Comisia propune adoptarea proiectului de lege cu următoarele amendamente:

	Nr. crt.
	Text act normativ de bază

(Legea nr. 156/2000)
	Text adoptat de Senat
	Text propus de comisie

(autor amendament)
	Motivarea amendamentului

	1. 
	__
	Titlul legii

LEGE

pentru modificarea şi completarea Legii nr.156/2000 privind protecţia cetăţenilor români care lucrează în străinătate


	Nemodificat 
	

	2. 
	__
	Art.I. - Legea nr.156/2000 privind protectia cetatenilor romani care lucreaza in strainatate, republicata in Monitorul Oficial al Romaniei, Partea I, nr.291 din 5 mai 2009, se modifica si se completeaza dupa cum urmeaza:


	Nemodificat 
	

	3. 
	__
	1. După articolul 1 se introduc doua noi articole, art.11 si 12, cu următorul cuprins:

“Art.11. - Prezenta lege stabileste:

a) activitatea agentilor de plasare a fortei de munca in strainatate

b) medierea in vederea angajarii cetatenilor romani in strainatate

c) protectia cetatenilor romani care lucreaza in strainatate

d) controlul activitatii de plasare a fortei de munca in strainatate.

__

__
	1. După articolul 1 se introduc două noi articole, articolele 11 și 12, cu următorul cuprins: 

”Art.11. – (1) Prezenta lege reglementează condiţiile de funcţionare, precum şi procedura de înregistrare a persoanelor juridice care îşi desfăşoară activitatea pe teritoriul României ca agenți de plasare a forţei de muncă în străinătate. 

(2) Serviciile specializate de plasare a forței de muncă realizate pe teritoriul României de către un agent de plasare a forţei de muncă în străinătate constau în  informarea, consilierea și medierea cetăţenilor români în vederea angajării acestora în străinătate.

(3) Serviciile prevăzute la alin.(2) sunt furnizate de către agenţii de plasare a forţei de muncă înființați pe teritoriul României sau de către alţi furnizori de servicii de plasare a forţei de muncă stabiliți pe teritoriul unui stat membru al Uniunii Europene, altul decât România, sau al Spaţiului Economic European, înregistrați în condiţiile prevăzute de prezenta lege ori, după caz, supuşi procedurii de notificare.”

Autori: membrii comisiei

	Pentru respectarea normelor de tehnică legislativă.

Prevederi necesare.


	
	__
	Art.12. - In sensul prezentei legi, termenii si expresiile de mai jos au urmatoarele semnificatii:

a) agent de plasare a fortei de munca - persoana juridica constituita in temeiul Legii societatilor nr.31/1990, republicată, cu modificarile si completarile ulterioare, inclusiv filialele societătilor comerciale straine, infiintate in Romania potrivit art.42 si art.44 din aceeasi lege, care are ca activitate principala “Activitati ale agentiilor de plasare a fortei de munca” - cod CAEN-7810, denumita in continuare agent de plasare;

b) mediere - activitatea prin care se realizează punerea în legătură a angajatorilor străini cu persoana cu domiciliul în România şi aflată în căutarea unui loc de muncă, în vederea stabilirii unui raport de muncă, finalizat prin încheierea unui contract individual de muncă;

c) interpunere - intervenţia ca mijlocitor între agentul de plasare şi angajatorul străin sau persoana mediată, în vederea facilitării activităţii de mediere;

d) partener de mediere străin - orice persoană juridică ce desfaşoară activitate de mediere în mod legal pe teritoriul altui stat şi care are o ofertă fermă de locuri de muncă de la un angajator străin;

___

e) alte categorii de intermediari - orice altă persoană fizică sau juridică, alta decât partenerul de mediere străin;
f) persoana mediată - persoana în căutarea unui loc de muncă, cu domiciliul în România şi care beneficiază, în vederea angajării, de activitatea de mediere conform prevederilor prezentei legi.”


	Art.12. - În sensul prezentei legi, termenii şi expresiile de mai jos au următoarele semnificaţii:

a) plasare a forței de muncă – activitate prin care se realizează următoarele:

1. identificarea locurilor de muncă oferite de angajatori, persoane juridice sau persoane fizice din străinătate; 

2. constituirea unei bănci de date privind solicitanţii de locuri de muncă şi ofertele de locuri de muncă în străinătate;

3. publicarea locurilor de muncă şi a condiţiilor de ocupare a acestora;
4. preselecţia sau, după caz, selecţia candidaţilor, corespunzător cerinţelor locurilor de muncă oferite şi în concordanţă cu pregătirea, aptitudinile şi interesele acestora, testarea aptitudinilor, întocmirea şi gestionarea dosarului de personal și a documentației necesare; 

5. întreprinderea demersurilor pentru angajarea persoanelor selectate pe locurile de muncă oferite;

6. punerea în legătură cu angajatori străini a persoanelor care au domiciliul în România şi care se află în căutarea unui loc de muncă, în vederea stabilirii unui raport de muncă;

b) agent de plasare a forţei de muncă - persoana juridică constituită în temeiul Legii societăţilor nr. 31/1990, republicată, cu modificările şi completările ulterioare, inclusiv filialele societ ăţilor comerciale străine, înfiinţate în România potrivit <LLNK 11990    31 11 212  42 35>art. 42 şi 44 din Legea nr. 31/1990, republicată, cu modificările şi completările ulterioare, care are ca activitate principală "Activităţi ale agenţiilor de plasare a forţei de muncă" cod CAEN – 7810, denumită în continuare agent de plasare;

c) mediere - activitatea prin care se realizează punerea în legătură a angajatorului străin cu persoana care are domiciliul în România şi se află în căutarea unui loc de muncă, în vederea stabilirii unui raport de muncă, finalizată prin încheierea unui contract individual de muncă; 

d) interpunere – intervenţia unui terț ca mijlocitor între agentul de plasare şi angajatorul străin sau persoana mediată, în vederea facilitării activităţii de mediere; 

Lit.d) se elimină

e) furnizor de servicii de plasare a forței de muncă - persoana juridică stabilită pe teritoriul unui stat membru al Uniunii Europene, altul decât România, sau al Spaţiului Economic European, care are dreptul legal de a presta servicii de plasare a forţei de muncă în baza legislaţiei statului de stabilire, fiind supus, după caz, unei proceduri de acreditare, autorizare ori înregistrare pentru prestarea de astfel de servicii;

f) alte categorii de intermediari - orice altă persoană fizică sau juridică;

g) persoana mediată – persoana aflată în căutarea unui loc de muncă, cu domiciliul în România şi care beneficiază, în vederea angajării, de activitatea de mediere conform prevederilor prezentei legi.”

Autori: membrii comisiei


	Scopul proiectului este de a asigura protejarea cetățenilor români prin evitarea riscurilor unor situații precum traficul de persoane, exploatarea în scop de muncă, încasarea comisionului în mod abuziv,inexistența ofertei de locuri de muncă ferme, etc.



	4. 
	Art.2. - Cetăţenii români care lucrează în străinătate şi cărora nu le sunt aplicabile prevederile prezentei legi beneficiază de măsuri speciale de protecţie, stabilite prin legile române şi străine sau prin tratate şi convenţii internaţionale la care România este parte, dacă se află în următoarele situaţii:

a) sunt angajaţii unor instituţii publice străine care sunt organizate şi funcţionează pe teritoriul altui stat decât România;

b) sunt angajaţii misiunilor diplomatice, oficiilor consulare şi reprezentanţelor comerciale române;

c) sunt angajaţii unor organizaţii internaţionale cu sediul pe teritoriul altui stat decât România;

d) sunt angajaţii unor societăţi comerciale, persoane juridice române sau străine, care efectuează activităţi de transport internaţional.


	2. Articolul 2 se abrogă.
	Nemodificat


	

	5. 
	Art. 3 alin.(2)
(2) Acordurile, înţelegerile, tratatele sau convenţiile încheiate potrivit alin. (1) vor avea la bază:

a) principiul egalităţii de tratament;

b) aplicarea clauzelor mai favorabile prevăzute în legislaţia română, străină sau internaţională la care România este parte.


	3. La articolul 3, alineatul (2) se modifică şi va avea următorul cuprins: 

„(2) La negocierea acordurilor, înţelegerilor, tratatelor sau convenţiilor prevăzute la  alin.(1), partea română va urmări respectarea principiului egalităţii de tratament şi a reglementărilor aplicabile in ceea ce privește nivelul salariului minim, durata timpului de lucru si de odihnă, condiții generale de muncă, sanătate și securitate în muncă, asigurarea pentru accidente de muncă sau boli profesionale.”


	Nemodificat
	

	6. 
	Art. 3 alin.(3)

(3) Prin acordurile, înţelegerile, tratatele sau convenţiile încheiate pe baza principiilor enumerate la alin. (2) se vor stabili cel puţin:

a) nivelul salariului minim;

b) durata timpului de lucru şi de odihnă;

c) condiţiile generale de muncă, de protecţie şi de securitate a muncii;

d) asigurarea pentru accidente de muncă sau boli profesionale, precum şi pentru cele care intervin în afara procesului muncii.


	4. La articolul 3, alineatul (3) se abrogă.
	Nemodificat 

	

	7. 
	Art. 4. - Ministerul Afacerilor Externe, prin misiunile diplomatice şi oficiile consulare, va depune diligentele necesare pentru ca, prin intermediul autorităţilor publice sau al organismelor străine competente, să se asigure cetăţenilor români prevăzuţi la art. 1:

a) respectarea pe durata angajării a drepturilor prevăzute la art. 3;

……………………………
c) soluţionarea, potrivit legislaţiei aplicabile statului respectiv, a unor eventuale litigii având ca obiect acordarea drepturilor prevăzute de prezenta lege.
	5. La articolul 4, literele a) şi c) se modifică şi vor avea următorul cuprins: 

„a) respectarea, pe durata angajării, a drepturilor prevăzute de legislaţia statului de primire, de acordurile, înţelegerile şi convenţiile bilaterale şi multilaterale la care România şi statul de primire sunt parte, precum şi a clauzelor contractului individual de muncă; 

………………………………

c) soluţionarea eventualelor litigii având ca obiect respectarea drepturilor cetăţenilor români, potrivit legislației statului de primire.”
	Nemodificat 
	

	8. 
	CAPITOLUL II:
Agenţi de ocupare a forţei de muncă în străinătate
	6. Titlul capitolului II se modifică şi va avea următorul cuprins: 

„CAPITOLUL II 

Activitatea agenţilor de ocupare a forţei de muncă în străinătate.”


	6. Titlul capitolului II se modifică şi va avea următorul cuprins: 

„CAPITOLUL II

Activitatea agenţilor de plasare a forţei de muncă în străinătate.”

Autori: membrii comisiei


	Corelare cu celelalte modificări aduse textului legii.

	9. 
	Art. 5. - Pe teritoriul României pot desfăşura, în condiţiile prezentei legi, activităţi de mediere a angajării cetăţenilor români în străinătate societăţile comerciale constituite în temeiul Legii nr. 31/1990 privind societăţile comerciale, republicată, cu modificările şi completările ulterioare, inclusiv filialele societăţilor comerciale străine, înfiinţate în România potrivit art. 42 şi 44 din Legea nr.31/1990, republicată, cu modificările şi completările ulterioare, care au ca activitate principală "Activităţi ale agenţiilor de plasare a forţei de muncă" cod CAEN - 7810, denumite în continuare agenţi de ocupare a forţei de muncă.


	7. Articolul 5 se abrogă
	Nemodificat
	

	10. 
	Art. 6. - Agenţii de ocupare a forţei de muncă desfăşoară activităţi de mediere a angajării cetăţenilor români cu domiciliul în România care solicită să lucreze pe baza ofertelor de locuri de muncă transmise din străinătate de persoane juridice, fizice şi organizaţii patronale străine, după caz.

__
	8. Articolul 6 se modifică şi va avea următorul cuprins: 

„Art.6. - (1) Agenţii de plasare a forţei de muncă desfăşoară activităţi de medierea cetatenilor romani cu domiciliu în România care solicită să lucreze pe baza ofertelor ferme de locuri de muncă transmise din străinătate de persoane juridice sau fizice, în calitate de angajator, sau de parteneri de mediere straini, după caz.

(2) În situaţia interpunerii unor parteneri de mediere străini între agentul de ocupare a forţei de muncă şi angajatorul străin, obligaţiile stabilite de prezenta lege şi de contractul de mediere pentru agentul de plasare se menţin până la încheierea de către persoana mediată a contractului individual de muncă. 

(3) Interpunerea altor categorii de intermediar între agentul de plasare a forţei de muncă, persoana mediată şi angajatorul străin este interzisă.


	8. Articolul 6 se modifică şi va avea următorul cuprins: 

„Art.6. - (1) Agenţii de plasare desfăşoară activităţi de mediere a cetățenilor români, cu domiciliul în România, care solicită să lucreze pe baza ofertelor ferme de locuri de muncă transmise din străinătate de către persoane juridice sau fizice, în calitate de angajatori. 

Alin.(2) se elimină 

(2) Interpunerea altor categorii de intermediari între agentul de plasare, persoana mediată şi angajatorul străin este interzisă.

Autori: membrii comisiei


	Se elimină posibilității de a se încheia contractul de oferte ferme de locuri de muncă cu alți parteneri de mediere și menținerea obligativității  încheierii acestor contracte doar cu angajatori din străinătate, pentru asigurarea protecţiei ceţatenilor romani prin evitarea lanturilor de furnizori  de servicii care sa se interpuna in procesul de plasare a cetatenilor romani la angajatori din strainatate. Mentionam si obligativitatea incheierii contractului de munca ce ar viza un angajator.



	11. 
	Art. 8. - Agenţii de ocupare a forţei de muncă pot desfăşura activitatea de mediere a angajării cetăţenilor români în străinătate dacă îndeplinesc următoarele condiţii:

a) dispun de spaţiul şi de dotările necesare pentru buna desfăşurare a activităţii, aşa cum acestea vor fi precizate în metodologia de aplicare a prezentei legi;

b) au încadrat în muncă personal cu experienţă în domeniul forţei de muncă;
c) au organizat o bancă de date care să cuprindă ofertele şi solicitările de locuri de muncă în străinătate, informaţii referitoare la condiţiile de ocupare a acestora şi la calificările şi aptitudinile solicitanţilor aflaţi în evidenţa lor;

d) au încheiat cu persoane juridice, persoane fizice şi organizaţii patronale din străinătate, după caz, contracte care conţin oferte ferme de locuri de muncă;

e) sunt înregistraţi la inspectoratul teritorial de muncă în a cărui rază îşi au sediul.


	9. Articolul 8 se modifică şi va avea următorul cuprins:

„Art. 8.- (1) Agenţii de plasare a forţei de muncă isi pot desfăşura activitatea de mediere în vederea  angajării cetăţenilor români în străinătate dacă îndeplinesc, in mod  cumulativ, următoarele condiţii: 

a) sunt înregistraţi la inspectoratul teritorial de muncă în a cărui rază teritorială îşi au sediul;

b) au încheiat cu persoane juridice/fizice ce au calitate de angajatori sau cu parteneri de mediere străini, după caz, contracte care conţin oferte ferme de locuri de muncă;

c) dispun de spaţiul şi dotările necesare pentru buna desfăşurare a activităţii; 

d) au încadrat în muncă personal care face dovada experienţei în recrutare de personal. 

(2) După înregistrarea la inspectoratul teritorial de muncă, conform alin. (1) lit. a), agenţii de plasare a forţei de muncă au obligatia de a organiza o bază de date care să cuprindă următoarele elemente:

a) ofertele ferme de locuri de muncă din străinătate;

b) informaţii referitoare la condiţiile de ocupare a locurilor de muncă;

c) datele de identificare ale solicitanţilor locurilor de muncă, precum şi datele referitoare la calificările şi aptitudinile acestora.

(3) Pentru medierea cetatenilor romani  in vederea angajarii in strainatate, agentii de plasare a fortei de munca incheie, cu solicitantii locurilor de munca, contract de mediere in forma scrisa, al caror continut este prevăzut în anexa nr.1.
(4) Agentul de plasare efectueaza activitati de mediere pentru solicitantii locurilor de munca in mod gratuit.” 
	9. Articolul 8 se modifică şi va avea următorul cuprins:

„Art.8. - (1) Agenţii de plasare desfăşoară pe teritoriul României activitatea de mediere în vederea angajării cetăţenilor români în străinătate dacă îndeplinesc, în mod cumulativ, următoarele condiţii:

a) s-au înregistrat la inspectoratul teritorial de muncă în a cărui rază teritorială îşi au sediul, în condițiile stabilite prin normele metodologice de aplicare a prezentei legi; 

b) au încheiat cu persoane juridice sau fizice, stabilite într-un alt stat decât România, care au calitate de angajator conform legislației statului respectiv, contracte care conţin oferte ferme de locuri de muncă;

c) dispun de spaţiul şi dotările necesare pentru buna desfăşurare a activităţii;

d) au încadrat în muncă personal calificat în domeniul resurselor umane care face dovada experienţei în recrutare de personal; 

e) nu au fost condamnați definitiv pentru o infracţiune săvârşită cu intenţie, prevăzută de  Legea nr. 286/2009 privind Codul penal, cu modificările şi completările ulterioare, incompatibilă cu activitatea pe care urmează să o desfăşoare;

f) nu se află în faliment;

g) nu se află în dizolvare.

(2) Furnizorii de servicii de plasare a forței de muncă pot desfășura activitatea de plasare pe teritoriul României dacă au notificat inspectoratul teritorial de muncă în a cărui rază teritorială urmează să desfășoare activitățile specifice în condițiile art. 82 alin.(1) - (3).

(3) După înregistrarea la inspectoratul teritorial de muncă conform alin.(1) lit.a), agenţii de plasare au obligaţia de a organiza o bază de date care să conțină:

a) ofertele ferme de locuri de muncă din străinătate, cu toate specificațiile acestora, atât în limba statului de destinație sau într-o altă limbă de circulație internațională, cât și în limba română;

b) informaţii referitoare la condiţiile de ocupare a locurilor de muncă;

c) datele de identificare ale solicitanţilor locurilor de muncă, precum şi datele referitoare la calificările şi aptitudinile acestora.

(4) Pentru medierea cetăţenilor români în vederea angajării în străinătate, agenţii de plasare încheie cu solicitanții locurilor de muncă contracte de mediere în formă scrisă, al căror conținut este stabilit prin normele metodologice de aplicare a prezentei legi.
(5) Agenții de plasare efectuează în mod gratuit activități de mediere a cetățenilor români în vederea angajării în străinătate, fără perceperea de la aceştia de comisioane, tarife sau taxe.

Autori: membrii comisiei

	Activitatea de mediere a angajării cetățenilor români în străinătate  trebuie să  fie desfășurată de către egenți de ocupare sau entități juridice care au obligativitatea să îndeplinească anumite condiții pentru a desfășura activitatea de mediere în piață 

	12. 
	__
	10. După articolul 8 se introduce un articol nou, art.81, cu următorul cuprins: 

„Art.81. - (1) În vederea înregistrării la inspectoratele teritoriale de muncă, agenţii de plasare  a forţei de muncă trebuie să prezinte următoarele documente: 

a) certificatul constatator emis de Oficiul Naţional al Registrului Comerţului, din care să rezulte că au ca activitate principală "Activităţi ale agenţiilor de plasare a forţei de muncă" cod CAEN – 7810;

b) dovada existenţei sediilor secundare - agenţii, puncte de lucru sau alte asemenea sedii, legal constituite.

(2) Agentul de plasare are obligaţia de a comunica înfiinţarea sediilor secundare prevăzute la alin. (1) lit. b) atât inspectoratului teritorial de muncă unde este înregistrat, cât şi inspectoratului teritorial de muncă în a cărui rază teritorială se înfiinţează acestea.


	10. După articolul 8 se introduc două noi articole, articolele 81 şi 82, cu următorul cuprins:
„Art.81. - (1) În vederea înregistrării la inspectoratele teritoriale de muncă, agenţii de plasare trebuie să prezinte următoarele documente:

a) certificatul constatator emis de Oficiul Naţional al Registrului Comerţului, din care să rezulte că au ca activitate principală "Activităţi ale agenţiilor de plasare a forţei de muncă" cod CAEN – 7810;

b) dovada înregistrării la Autoritatea Națională de Supraveghere a Prelucrării Datelor cu Caracter Personal ca operator de date cu caracter personal, în conformitate cu prevederile Legii nr.677/2001 pentru protecția persoanelor cu privire la prelucrarea datelor cu caracter personal și libera circulație a acestor date, cu  modificările și completările ulterioare;

c) alte documente, stabilite prin normele metodologice de aplicare a prezentei legi.

(2) Agenții de plasare care se supun procedurii de înregistrare, potrivit prezentei legi, au obligația de a notifica înființarea de filiale, sucursale ori alte sedii secundare, anterior începerii prestării de activități în cadrul acestora, atât inspectoratului teritorial de muncă unde sunt înregistrați, cât și  inspectoratului teritorial de muncă în a cărui rază teritorială funcționează respectivele sedii secundare, în termen de 5 zile lucrătoare de la data emiterii, de către Oficiul Național al Registrului Comerțului, a documentului prin care se atestă înfiinţarea acestora. 

Art.82. - (1) În vederea prestării, cu caracter permanent în România, a serviciilor prevăzute la art.11 alin.(2), furnizorii de servicii de plasare a forței de muncă au obligaţia de a notifica inspectoratul teritorial de muncă în a cărui rază teritorială au stabilit un sediu permanent în România, potrivit legii, anterior începerii prestării acestor servicii, în condițiile stabilite prin normele metodologice de aplicare a prezentei legi.
(2) În vederea prestării transfrontaliere, cu caracter temporar sau ocazional în România, a serviciilor prevăzute la art.11 alin.(2), furnizorii de servicii de plasare a forței de muncă au obligaţia de a notifica inspectoratele teritoriale de muncă în a căror rază teritorială intenţionează să îşi desfăşoare activitatea pe teritoriul României, în condițiile stabilite prin normele metodologice de aplicare a prezentei legi. 

(3) Furnizorii de servicii de plasare a forţei de muncă prevăzuți la alin.(1) au obligația de a notifica înfiinţarea pe teritoriul României de filiale, sucursale ori alte sedii secundare, ale căror activităţi intră în sfera de aplicare a prezentei legi,  inspectoratelor teritoriale de muncă în a căror rază teritorială funcționează respectivele filiale, sucursale ori sedii, anterior începerii prestării activităţii în cadrul acestora, în condițiile stabilite prin normele metodologice de aplicare a prezentei legi.”

Autori: membrii comisiei


	Pentru respectarea normelor de tehnică legislativă.
În acest caz se are în vedere situația prestării transfrontaliere, cu caracter temporar sau ocazional în România, a serviciilor de plasare.  

Sunt avuți în vedere furnizorii de servicii a de plasare a forței de muncă stabiliţi într-un stat membru al Uniunii Europene, altul decât România ori al Spaţiului Economic European, care au dreptul legal de a presta astfel de servicii în baza legislaţiei statului de stabilire.

În respectivele state, furnizorii de servicii de plasare a forței de muncă, conform legislației statului de stabilire  pot fi supuşi unei proceduri de acreditare ori autorizare pentru prestarea de servicii de plasare a forței de muncă.



	13. 
	Art.9. - (1) Contractele prevăzute la art. 8 lit. d) vor cuprinde cel puţin următoarele elemente:

a) durata contractului;

b) numărul de locuri de muncă în străinătate pentru care se încheie contractul;

c) funcţia, meseria sau ocupaţia;

d) natura şi durata angajării, condiţiile de angajare, de încetare a angajării sau de reangajare;

e) durata timpului de muncă şi de repaus;

f) tariful orar, salariul lunar şi datele de plată a salariului;

g) sporuri, ore suplimentare şi alte drepturi salariale;

h) cazurile în care pot fi urmărite drepturile salariale;

i) durata, modul de acordare şi drepturile băneşti aferente concediului de odihnă;

j) condiţiile de muncă, măsuri de protecţie şi securitate a muncii;

k) posibilitatea transferării salariului în România;

l) asigurarea medicală a angajaţilor români, similar cu cea a cetăţenilor din ţara primitoare;

m) acordarea de despăgubiri angajaţilor români în cazul accidentelor de muncă, al bolilor profesionale sau al decesului;

n) condiţiile de cazare, de locuit sau, după caz, de închiriere a unei locuinţe şi de asigurare a hranei;

o)asigurarea formalităţilor, stabilirea condiţiilor de transport din România în statul în care se asigură ofertele de locuri de muncă şi retur pentru angajaţii cetăţeni români şi membrii de familie care îi însoţesc sau îi vizitează, precum şi suportarea cheltuielilor aferente;

p) taxele, impozitele şi contribuţiile care grevează asupra veniturilor angajaţilor cetăţeni români, asigurându-se evitarea dublei impuneri sau a dublei perceperi de contribuţii de asigurări sociale;

r) obligaţiile angajaţilor cetăţeni români în străinătate.

(2) Agenţii de ocupare a forţei de muncă au obligaţia de a asigura includerea elementelor prevăzute la alin. (1) lit. c)-r) şi în contractul individual de muncă încheiat între angajatorul străin şi angajatul cetăţean român.


	11. Articolul 9 se modifică şi va avea următorul cuprins:

„Art.9. - (1) Ofertele ferme din contractele prevăzute la art.8 alin.(1) lit.b) vor cuprinde cel puţin următoarele elemente:

a) datele de identificare ale angajatorului străin;

b) durata ofertei ferme; 

c) numărul  locurilor  de muncă din străinătate conţinute de ofertele ferme;

d) funcţia, meseria sau ocupaţia;

e) durata angajării, condiţiile de angajare, de încetare a angajării sau de reangajare;

f) durata timpului de muncă şi de repaus;

g) tariful orar, salariul lunar, moneda în care se efectuează plata, modalităţile de plată şi datele de plată a salariului; 

h) sporuri, ore suplimentare şi alte drepturi salariale; 

i) cazurile în care pot fi urmărite drepturile salariale;

j) durata, modul de acordare şi drepturile băneşti aferente concediului de odihnă; 

k) condiţiile de muncă şi de climă, măsurile de sănătate şi securitate în muncă; 

l) asigurarea medicală şi de viaţă a angajaţilor români, în aceleaşi condiţii cu cetăţenii din ţara de destinaţie;

m) acordarea de despăgubiri în caz de boli profesionale, accidente de muncă sau deces;

n) condiţiile de cazare sau, după caz, de închiriere a unei locuinţe şi de asigurare a hranei;

o) condiţiile de transport şi de repatriere a salariaţilor români, inclusiv în caz de boli profesionale, accidente de muncă sau deces;

p) obiceiurile locului şi orice alte aspecte specifice de natură a pune pericol viaţa, libertatea sau siguranţa salariaţilor români;

q) taxele, impozitele şi contribuţiile care grevează asupra veniturilor angajaţilor cetăţeni români, asigurându-se evitarea dublei impuneri sau a dublei perceperi de contribuţii de asigurări sociale; 

r) datele de contact ale ambasadelor/misiunilor diplomatice ale României în statul de destinaţie.

(2) Agenţii de plasare a forţei de muncă au obligaţia de a asigura includerea elementelor prevăzute la alin. (1) lit. d) - r) în contractul de mediere şi contractul individual de muncă încheiat între angajatorul străin şi salariatul cetăţean român, cu respectarea legislaţiei statului pe teritoriul căruia urmează să fie angajat”.
	11. Articolul 9 se modifică şi va avea următorul cuprins:

Text nemodificat 

Lit.a) - f) nemodificate

g) tariful orar şi/sau salariul lunar, moneda în care se efectuează plata, modalităţile de plată şi datele de plată a salariului; 

lit.h) – p) nemodificate

q) taxele, impozitele şi contribuţiile care grevează asupra veniturilor angajaţilor cetăţeni români, asigurându-se, după caz, evitarea dublei impuneri sau a dublei perceperi de contribuţii de asigurări sociale; 

lit.r) nemodificată

 (2) Agenţii de plasare au obligaţia de a asigura includerea elementelor prevăzute la alin.(1) lit. a), d) - r) în contractul de mediere şi în contractul individual de muncă sau, după caz, în documentul echivalent acestuia pentru statele prevăzute la art.10 alin.(2), încheiat între angajatorul străin şi salariatul cetăţean român, cu respectarea legislaţiei statului pe teritoriul căruia urmează să fie angajat.” 

Autori: membrii comisiei


	Există țări chiar din UE în care salariul lunar este un concept inexistent.
Printr-un contract nu se pot prevedea clauze contrare legislației naționale a țării de destinație sau a tratatelor internaționale.

Corelare cu celelalte modificări aduse textului legii.

	14. 
	Art. 10

Agenţii de ocupare a forţei de muncă au obligaţia de a asigura încheierea contractelor individuale de muncă şi în limba română.


	12. Articolul 10 se modifică şi va avea următorul cuprins:

 „Art.10. - (1) Pentru ţările în care contractele individuale de muncă se încheie în formă scrisă, agenţii de ocupare a forţei de muncă au obligaţia de a asigura încheierea acestora şi în limba română, înainte de plecarea salariatului din România. 

(2) Agenţii de plasare a forţei de muncă vor păstra la sediul social sau, după caz, la sediile secundare, o copie în limba română a contractului individual de muncă, pe care îl vor pune la dispoziţia inspectorilor de muncă, cu ocazia controlului.”


	12. Articolul 10 se modifică şi va avea următorul cuprins:

”Art.10 - (1) Pentru statele în care contractele individuale de muncă se încheie, potrivit legislației aplicabile în statul respectiv, în formă scrisă, agenții de plasare au obligația de a asigura încheierea acestora de către părți atât în limba statului în care se află stabilit sau își desfășoară activitatea angajatorul, cât și în limba română, înainte de plecarea salariatului din România. 

(2) Pentru statele în care forma de angajare nu se realizează prin încheierea unui contract de muncă, agenții de plasare au obligația de a asigura comunicarea, către salariatul cetățean român, înainte de plecarea acestuia din România,  a documentului echivalent contractului de muncă potrivit legislaţiei statului de destinaţie, atât în limba română și în limba statului în care se află stabilit sau își desfășoară activitatea angajatorul.

(3) Agenții de plasare vor păstra la sediul social sau, după caz, la sediile secundare, câte o copie, în limba română și în limba statului în care se află stabilit sau își desfășoară activitatea angajatorul, a contractului individual de muncă, semnat de părți conform alin.(1) sau după caz, un exemplar al documentului prevăzut la alin.(2), pe care au obligația de a le pune la dispoziția inspectorilor de muncă, cu ocazia controlului.”

Autori: membrii comisiei


	Trebuie instituite obligații
agenților  de plasare  sau entităților juridice care   desfășoară activități de plasare a lucrătorilor în străinătate .
Întrucât sunt state în care nu există forma de angajare nu se realizezaă printtr-un contract de muncă, datele părţilor fiind înscrise în mod automat într-un program care ţine evidenţa angajatorilor şi angajaţilor.


	15. 
	
	13. După articolul 10 se introduce un articol nou, art.101, cu următorul cuprins: 

„Art.101. - (1) Agenţii de plasare a forţei de muncă au obligaţia de a transmite, trimestrial, inspectoratului teritorial de muncă în a cărui rază teritorială îşi desfăşoară activitatea, până la sfârşitul lunii următoare trimestrului încheiat, situaţia privind persoanele mediate şi/sau angajate în străinătate, conform modelului prevăzut în anexa nr.2. 

(2) Inspecţia Muncii centralizează evidenţele prevăzute la alin. (1) şi le pune la dispoziţia Ministerului Afacerilor Externe, în vederea facilitării acordării de asistenţă şi protecţie consulară în beneficiul lucrătorilor de cetăţenie română aflaţi în străinătate. 

(3) Situatiile prevăzute la alin.(1) sunt administrate cu respectarea regimului juridic specific datelor cu caracter personal.”

__
	13. După articolul 10 se introduce un articol nou, articolul 101, cu următorul cuprins:

„Art.101. – (1) Agenţii de  plasare au obligaţia de a transmite, trimestrial, inspectoratului teritorial de muncă în a cărui rază teritorială îşi desfăşoară activitatea, până la sfârşitul lunii următoare trimestrului încheiat, situaţia privind contractele de mediere încheiate și persoanele angajate în străinătate, conform modelului stabilit prin normele de aplicare a prezentei legi. 

(2) Inspecţia Muncii centralizează situaţiile prevăzute la alin. (1) şi le pune la dispoziţia Ministerului Afacerilor Externe în vederea facilitării acordării de asistenţă şi protecţie consulară în beneficiul persoanelor mediate și angajate în străinătate.

(3) Situaţiile prevăzute la alin.(1) sunt administrate cu respectarea regimului juridic specific datelor cu caracter personal.

(4) Inspecția Muncii pune la dispoziția Agenției Naţionale pentru Ocuparea Forței de Muncă, la cerere, situația privind persoanele mediate și angajate în străinătate.”

Autori: membrii comisiei


	

	16. 
	Art. 11. - Cetăţenii români care lucrează în străinătate pe baza contractelor prevăzute la art. 8 lit.d) beneficiază în ţară de prestaţiile acordate de sistemul asigurărilor sociale de sănătate, sistemul asigurărilor pentru şomaj sau de sistemul public de pensii şi alte drepturi de asigurări sociale, dacă, în temeiul contractelor de asigurare încheiate, plătesc organelor competente din România contribuţiile corespunzătoare stabilite pe baza declaraţiilor privind veniturile lunare realizate în străinătate.


	14. Articolul 11 se modifică şi va avea următorul cuprins:

”Art. 11 – (1) Cetăţenii români care lucrează în străinătate pe baza contractelor prevăzute la art. 8 alin. (1) lit. b) beneficiază, în condiţiile legii, în ţară, de prestaţiile acordate de sistemul asigurărilor sociale de sănătate, sistemul asigurărilor pentru şomaj sau de sistemul public de pensii şi alte drepturi de asigurări sociale, dacă, în temeiul contractelor de asigurare încheiate, plătesc organelor competente din România contribuţiile corespunzătoare stabilite pe baza declaraţiilor privind veniturile lunare realizate în străinătate sau în condiţiile prevederilor acordurilor bilaterale în domeniul securităţii sociale încheiate de România cu alte state.”


	14. Articolul 11 se modifică şi va avea următorul cuprins:

”Art.11. – Cetăţenii români care lucrează în străinătate și sunt încadrați pe locurile de muncă prevăzute în contractele care conţin oferte ferme de locuri de muncă, reglementate la art.8 alin. (1) lit. b), beneficiază în ţară, în condiţiile legii, de prestaţiile acordate de sistemul asigurărilor sociale de sănătate, sistemul asigurărilor pentru şomaj sau de sistemul public de pensii şi alte drepturi de asigurări sociale, dacă, în temeiul contractelor individuale de asigurare încheiate cu instituţiile competente din România plătesc contribuţiile corespunzătoare stabilite pe baza declaraţiilor privind veniturile lunare realizate în străinătate sau în condiţiile prevederilor acordurilor bilaterale în domeniul securităţii sociale încheiate de România cu alte state.” 
Autori: membrii comisiei

	

	17. 
	
	15. După articolul 11 se introduc trei articole noi, art. 111 , 112 şi 113 , cu următorul cuprins: 

„Art.111. – (1) În aplicarea prevederilor prezentei legi, Inspecţia Muncii desfăşoară în principal următoarele activităţi:

a) verifică îndeplinirea de către agenţii de plasare a forţei de muncă a condiţiilor prevăzute la art. 8;

b) ţine evidenţa agenţilor de plasare;

c) verifică includerea în ofertele ferme de locuri de muncă a clauzelor prevăzute la art. 9; 

d) verifică includerea în contractele de mediere şi în contractele individuale de muncă încheiate de angajatorii din străinătate cu cetăţeni români, a clauzelor prevăzute la art. 9 alin. (1) lit. d) – r) . 

Art.112. – În cazurile în care misiunile diplomatice si oficiile consulare ale României sunt sesizate de cetăţenii români angajaţi în străinătate cu privire la incălcarea legislaţiei aplicabile în materie de dreptul muncii şi a clauzelor contractului individual de muncă, acestea transmit sesizările respective autorităţilor locale competente ale statului pe teritoriul căruia îşi desfăşoară activitatea angajatorul.

 Art. 113 – În cazul plasării în străinătate a unor lucrători de cetăţenie română fără îndeplinirea condiţiilor prevăzute de art. 9 alin. (2) şi art. 10, agenţii de ocupare a forţei de muncă sunt obligaţi să suporte costurile aferente repatrierii cetăţenilor români în cauză.”

__
	15.  După articolul 11 se introduc trei noi articole, articolele 111- 113, cu următorul cuprins:

Art.111 se elimină.
Art.111. - În cazurile în care misiunile diplomatice şi oficiile consulare ale României sunt sesizate de către cetăţenii români angajaţi în străinătate cu privire la încălcarea legislaţiei aplicabile în materie de dreptul muncii şi a clauzelor contractului individual de muncă, acestea transmit sesizările respective autorităţilor locale competente ale statului pe teritoriul căruia îşi desfăşoară activitatea angajatorul.

Art.112. - În cazul plasării în străinătate a unor cetățeni români fără îndeplinirea condiţiilor prevăzute la art.9 alin.(2) şi art. 10, agenţii de plasare sunt obligaţi să suporte costurile aferente repatrierii cetăţenilor români în cauză, în baza documentelor justificative.
Art.113. – În cazul plasării în străinătate a unor cetățeni români care, după semnarea contractului de mediere, nu își  respectă obligaţiile ce decurg din acestea, lucrătorii sunt obligați să achite contravaloarea cheltuielilor efectuate de agentul de plasare, în baza documentelor justificative, fără ca această sumă să depăşească 200 euro/lucrător.”

Autori: membrii comisiei


	Atribuţiile ITM se regăsesc în legea de organizare şi funcţionare  a acestei instituţii.

Reglementările respective acoperă desfăşurarea activităţii ITM în ceea ce priveşte aplicarea prezentei legi. 

Art.12 şi 13 sunt acoperitoare în ceea ce priveşte verificarea aplicării prezentei legi, precum şi stabilirea faptelor care constituie contravenţii.



	18. 
	Art. 12. - Controlul îndeplinirii condiţiilor prevăzute la art. 8 şi 9 şi al activităţii desfăşurate de agenţii de ocupare a forţei de muncă se realizează de personalul din cadrul Inspecţiei Muncii, împuternicit în acest sens.


	16. Articolul 12 se modifică şi va avea următorul cuprins: 

„Art.12. - Controlul îndeplinirii condiţiilor prevăzute la art.8 – 101 şi al activităţii desfăşurate de agenţii de plasare a forţei de muncă se realizează de inspectorii de muncă.”


	Nemodificat 
	

	19. 
	Art. 13. - (1) Constituie contravenţii următoarele fapte şi se sancţionează după cum urmează:

a) exercitarea de către agenţii de ocupare a forţei de muncă a activităţii de mediere a angajării cetăţenilor români în străinătate, cu încălcarea prevederilor art. 8-10, cu amendă de la 5.000 lei la 10.000 lei;

b) exercitarea activităţii de mediere a angajării cetăţenilor români în străinătate de către alte persoane juridice, în afara celor prevăzute la art. 5, sau de către persoane fizice, cu amendă de la 10.000 lei la 15.000 lei.

(2) Constatarea contravenţiilor şi aplicarea amenzilor prevăzute la alin. (1) se fac de către personalul din cadrul Inspecţiei Muncii, împuternicit în acest sens.


	17. Articolul 13 se modifică şi va avea următorul cuprins:

„Art.13. - (1) Constituie contravenţii următoarele fapte şi se sancţionează după cum urmează:

a) exercitarea de către Agenţii de plasare a forţei de muncă a activităţii de mediere a angajării cetăţenilor români în străinătate, cu încălcarea prevederilor art. 6 alin. (3),  art.8 şi 9, cu amendă de la 10.000 lei la 20.000 lei;

__
b) organizarea unei baze de date cu nerespectarea prevederilor art. 8 alin. (2) de către agenţii de plasare a forţei de muncă, cu amendă de la 5.000 lei la 10.000 lei;

c) încălcarea dispozitiilor art.8 alin (2) si art.10, cu amenda de 5000 lei la 10000 lei;

__

d) exercitarea activităţii de mediere a angajării cetăţenilor români în străinătate de către alte persoane juridice, în afara agentilor de plasare sau de către persoane fizice, cu amendă de la 10.000 lei la 15.000 lei;

e) netransmiterea situaţiei trimestriale, în condiţiile prevăzute la art. 101 , cu amendă de la 3000 lei la 5000 lei.

(2) Constatarea contravenţiilor şi aplicarea amenzilor prevăzute la alin. (1) se fac de către inspectorii de muncă din cadrul inspectoratelor teritoriale de muncă.”


	17. Articolul 13 se modifică şi va avea următorul cuprins:

„Art.13. - (1) Constituie contravenţii următoarele fapte şi se sancţionează după cum urmează:

a) exercitarea de către agenţii de plasare a forţei de muncă a activităţii de mediere în vederea angajării cetăţenilor români în străinătate, cu încălcarea prevederilor art.6 şi art.8 alin.(1), (2), (4) şi (5), cu amendă de la 10.000 lei la 20.000 lei;

b) exercitarea de către agenţii de plasare a forţei de muncă a activităţii de mediere în vederea angajării cetăţenilor români în străinătate, cu încălcarea prevederilor art.9, cu amendă de la 7.000 lei la 10.000 lei;

c) organizarea unei baze de date cu încălcarea prevederilor art.8 alin.(3) de către agenţii de plasare, cu amendă de la 5.000 lei la 10.000 lei;

d) încălcarea dispoziţiilor art.82 cu amendă de la 10.000 lei la 20.000 lei;

e) încălcarea dispoziţiilor art.10 cu amendă de la 7.000 lei la 10.000 lei;

f) exercitarea activităţii de mediere în vederea angajării cetăţenilor români în străinătate de către alte persoane juridice sau de către persoane fizice, în afara agenților de plasare, cu amendă de la 25.000 lei la 40.000 lei;

g) netransmiterea situaţiei trimestriale, în condiţiile prevăzute la art.101 alin.(1), cu amendă de la 3.000 lei la 5.000 lei.

(2) Constatarea contravenţiilor şi aplicarea amenzilor prevăzute la alin.(1) se fac de către inspectorii de muncă.”

Autori: membrii comisiei


	Pentru respectarea normelor de tehnică legislativă.
Pentru descurajarea fraudelor şi pentru o protecţie reală a celor care apelează la agenţii de plasare a forţei de muncă.

	20. 
	__
	18. După articolul 17 se introduce un nou articol, art.18, cu urmatorul cuprins:

“Art.18. - Anexele nr.1 si 2 fac parte integrantă din prezenta lege.”

	Se elimină.

Autori: membrii comisiei


	Conţinutul anexelor este stabilit prin normele metodologice de aplicare a prezentei legi.

	21. 
	__
	__
	Art.II. – (1) Agenţii de plasare a forţei de muncă sau furnizorii de servicii prevăzuţi la art.11 alin.(3) din Legea nr.156/2000 privind protecţia cetăţenilor români care lucrează în străinătate, republicată, astfel cum a fost modificată şi completată prin przenta lege, care, la data intrării în vigoare a acesteia, sunt înregistraţi la inspectoratul teritorial de muncă în a cărui rază îşi au sediul, au obligaţia de a se înregistra în termen de 60 de zile calendaristice de la data intrării în vigoare a prezentei legi, în condiţiile stabilite potrivit acesteia.

(2) Inspecţia Muncii verifică îndeplinirea obligaţiei prevăzute la alin.(1).<LLNK 12000   156 10 202   9 29>alin.()()
Autori: membrii comisiei

	Textul este necesar întrucât dispoziţia are caracter tranzitoriu, aplicându-se de la data intrării în vigoare a legii de modificare, altfel s-ar încălca principiul neretroactivităţii legii.

	22. 
	__
	Art.II. - În cuprinsul actelor normative in vigoare, sintagma “agentul de ocupare” se înlocuieste cu  sintagma “agentul de plasare a fortei de munca”, in sensul Legii nr.156/2000, astfel cum a fost modificat si completata prin prezenta lege.


	Art.III. - În cuprinsul actelor normative în vigoare, sintagma “agentul de ocupare a forţei de muncă” se înlocuieşte cu  sintagma “agentul de plasare a forţei de muncă”, în sensul Legii nr.156/2000 privind protecţia cetăţenilor români care lucrează în străinătate, republicată, astfel cum a fost modificată şi completată prin prezenta lege.

Autori: membrii comisiei


	Pentru respectarea normelor de tehnică legislativă

	23. 
	__
	Art.III. - (1) Prezenta lege intra in vigoare la 90 de zile de la data publicarii in Monitorul Oficial al Romaniei, Partea I.

(2) In termen de 90 de zile de la publicarea prezentei legi, Guvernul va adopta hotararea de modificare si completare a Hotararii guvernului nr.384/2001 pentru aprobarea Normelor metodologice de aplicare a prevederilor Legii nr.156/2000 privind protectia cetatenilor romani care lucreaza in strainatate, cu modificariloe si completarile ulterioare.

(3) Sanctiunile pentru încalcarea prevederilor Legii nr.156/2000, astfel cum a fost modificata si completata prin prezenta lege, se aplică după 15 zile de la data intrării în vigoare a acesteia.


	Art.IV. - (1) Prezenta lege intră în vigoare la 90 de zile de la data publicării în Monitorul Oficial al României, Partea I, cu excepţia art.13, care se aplică de la data intrării în vigoare a hotărârii Guvernului prevăzută la alin.(2).
(2) În termen de 30 de zile de la data intrării în vigoare a prezentei legi, Ministerul Muncii și Justiției Sociale, în baza propunerilor Inspecţiei Muncii și ale Agenției Naționale pentru Ocuparea Forței de Muncă, va supune Guvernului, spre aprobare, modificarea în mod corespunzător a Hotărârii Guvernului nr. 384/2001 pentru aprobarea Normelor metodologice de aplicare a prevederilor Legii nr.156/2000 privind protecţia cetăţenilor români care lucrează în străinătate, cu modificările şi completările ulterioare.

Alin.(3) se elimină.

Autori: membrii comisiei


	Legea intră în vigoare la 90 de zile de la publicare. Normele metodologice nu pot fi modificate anterior, întrucât modificările aduse legii, care ar impune modificarea normelor, nu sunt în vigoare.



	24. 
	__
	Art.IV. - În termen de 30 zile de la publicarea prezentei legi, Legea 156/2000 privind protectia cetatenilor romani care lucreaza in strainatate, republicata in Monitorul Oficial al Romaniei, Partea I, nr.291 din 5 mai 2009, cu modificarile si completarile aduse prin prezenta lege se va republica in Monitorul Oficial al Romaniei, Partea I, dandu-se textelor o noua numerotare.


	Art.V. - Legea nr.156/2000 privind protecţia cetăţenilor români care lucrează în străinătate, republicată,  cu modificările şi completările aduse prin prezenta lege, se va republica în Monitorul Oficial al României, Partea I, dându-se textelor o nouă numerotare.
Autori: membrii comisiei


	Pentru respectarea normelor de tehnică legislativă

	25. 
	__
	Anexa nr.1

CONTRACT DE MEDIERE

nr. ............. din .............

    I. Părţile contractante

    Societatea Comercială ........................................, denumită în continuare furnizor, cu sediul în ..../(adresa completă)/..........................., înregistrată la Oficiul naţional al registrului comerţului sub nr. .................., cod fiscal ..................., reprezentată prin domnul/doamna ............................, având funcţia de ......................,

şi

............................................./(numele şi prenumele solicitantului)/............................, denumit/denumită în continuare beneficiar, posesor/posesoare al/a actului de identitate seria....... nr..............., cod numeric personal .............................................., de profesie...................................................., domiciliat/domiciliată in ................../(adresa completă)/ ....................,

    au convenit următoarele:

    II. Obiectul contractului de mediere

    1. Medierea în vederea angajării beneficiarului la .................../(denumirea angajatorului din străinătate)/.... din.................................../(ţara)/ ....................................... pentru funcția................................ .

    2. Îndeplinirea tuturor formalităţilor pentru încheierea contractului individual de muncă.

    3. Îndeplinirea formalităţilor privind medierea în vederea angajării. 

    4. Alte prestaţii ........................ .

    III. Durata contractului de mediere

    Durata contractului de mediere este de ........................... de la data încheierii.

    IV. Obligaţiile părţilor

  1.Obligaţiile furnizorului:

       -------------------------

a) să ofere un loc de muncă în concordanţă cu pregătirea, aptitudinile şi interesele beneficiarului pe durata prezentului contract;

b) să informeze în scris beneficiarul, prin prezentul contract, cu privire la elementele reglementate de  art. 9 lit. d) – r) din prezenta lege. 

c) să asigure, după caz, testarea aptitudinilor beneficiarului;

d) să facă demersurile necesare pentru încheierea contractului individual de muncă cu angajatorul;

e) să asigure includerea în contractul individual de muncă a elementelor prevăzute la art. 9 lit. d) – r) din prezenta lege;

f) să asigure întocmirea unui exemplar al contractului individual de muncă şi în limba romană;

g) să asigure confidenţialitatea datelor personale;

i) să restituie toate documentele depuse de beneficiar, în cazul în care nu i-a găsit loc de muncă corespunzător sau acesta renunţă la mediere.

2.Obligaţiile beneficiarului:

       ---------------------------

a) să prezinte toate documentele şi să furnizeze toate informaţiile necesare pentru căutarea unui loc de muncă corespunzător în străinătate;

b) să participe la acţiunile de testare organizate de furnizor, în vederea selectării pentru a fi angajat în străinătate;

c) să anunţe furnizorul în cazul renunţării la serviciile de mediere ale acestuia;

d) să achite taxele legale şi costurile legate de deplasarea în străinătate, dacă acestea nu sunt suportate de angajator potrivit contractului individual de muncă;

e) să respecte obligaţiile prevăzute în contractul individual de muncă.

    VI. Modificarea şi completarea contractului de mediere

Modificarea şi completarea clauzelor contractului de mediere pot fi făcute numai prin acordul de voinţă al părţilor, prin act adiţional la contract, încheiat în formă scrisă.

    VII. Încetarea contractului de mediere

    Prezentul contract de mediere încetează:

a) la data semnării contractului individual de muncă cu angajatorul;
b) la expirarea duratei pentru care a fost încheiat, dacă obiectul contractului de mediere nu s-a realizat;

c) prin acordul de voinţă al părţilor;

d) dacă beneficiarul refuză oferta de locuri de muncă în străinătate;

e) prin reziliere.

    În cazul în care una dintre părţi nu îşi respectă obligaţiile asumate prin contract, partea lezată va notifica părţii în culpă să depună toate diligenţele pentru executarea corespunzătoare a clauzelor contractuale.

    Dacă partea în culpă, în termen de ........  zile de la primirea notificării, nu se conformează, partea lezată poate rezilia în mod unilateral contractul de mediere şi poate solicita despăgubiri, potrivit legii.

    VIII. Litigii

    În caz de litigiu, părţile vor încerca soluţionarea în mod amiabil a acestuia.

    În cazul în care nu se reuşeşte soluţionarea în mod amiabil a litigiului, părţile convin ca acesta să fie soluţionat de instanţele judecătoreşti competente, potrivit legii.

    IX. Dispoziţii finale

    Contractul de mediere intră în vigoare la data semnării lui de către părţi.

    Prezentul contract de mediere s-a încheiat la sediul furnizorului, în două exemplare, unul pentru furnizor şi unul pentru beneficiar.

 Furnizor,                     Beneficiar,

...........             
 .............


	Anexa nr.1 se elimină.

Autori: membrii comisiei


	Corelare cu modificările anterioare.

	26. 
	
	Anexa nr. 2

Societatea Comercială ....................

Sediul ...................................

Telefon ..................................

SITUAŢIA

privind persoanele mediate şi angajate în străinătate în trimestrul .....

    I. Numărul solicitanţilor de locuri de muncă în străinătate cuprinşi în baza de date ...............

    II. Numărul persoanelor cu care s-au încheiat contracte de mediere ........................................

    III. Numărul persoanelor angajate în străinătate în urma medierii ...................................., din care: ...................... bărbaţi şi ........................... femei

    IV. Structura persoanelor angajate în străinătate:

    1. Pe ocupații, pe ţări şi pe grupe de vârstă

(tabelul se regăseşte la pag.41)


	Anexa nr.2 se elimină.

Autori: membrii comisiei


	Corelare cu modificările anterioare.


	Numărul solicitanţilor de locuri de muncă în străinătate cuprinşi în banca de date
	Număr persoane cu care s-au încheiat contracte de mediere
	Numărul 

persoanelor angajate în străinătate în urma medierii, din care:
	Structura persoanelor angajate în străinătate

	
	
	
	1. Pe ocupaţii şi pe ţări
	2. Pe grupe de vârstă

	
	
	
	
	din care:

	
	
	Total
	Bărbaţi
	Femei
	Ocupaţia
	Ţara
	Număr de persoane
	sub 25 de ani
	între 25-29 de ani
	între 30-39 de ani
	între 40-49 de ani
	între 50-55 de ani
	peste 55 de ani


Reprezentant legal/

....................................

(semnătura şi ştampila)

Notă: după semnarea contractului individual de muncă de către cetăţeanul român şi angajatorul străin, agentul de plasare a forţei de muncă nu mai are obligaţia de a urmări condiţiile de executare sau încetare ale contractului individual de muncă.
ANEXA NR.2
AMENDAMENTE RESPINSE
În urma dezbaterilor, Comisia a respins următorul amendament:

	Nr. crt.
	Text

iniţial
	Text amendament

(autor)
	MOTIVARE

1. Argumente susţinere
2. Argumente respingere
	Camera decizională

	1. 
	9. Articolul 8 se modifică şi va avea următorul cuprins:

....................................................................
(4) Agentul de plasare efectueaza activitati de mediere pentru solicitantii locurilor de munca in mod gratuit.

	La articolul 8, după alineatul (4) se adaugă un nou alineat (5) cu următorul cuprins:

„(5) Prin excepție de la prevederile alin.(4), agenții de plasare pot percepe comisioane, tarife sau taxe de la cetățenii români în vederea angajării în străinătate, în cazul în care medierea a avut loc la solicitarea expresă a acestora pentru locuri de muncă ce nu se află în banca de date a agentului de plasare a forței de muncă și doar în cazul în care contractul de mediere dintre acesta și angajatorul străin s-a încheiat cu titlu gratuit.”
Autor: deputat Cristian Seidler


	1.Atunci cînd medierea are  loc la solicitarea expresă a acestora, persoanelor care doresc să ocupe un loc de muncă ce nu se află în banca de date a agentului de plasare a forței de muncă, trebuie să fie o excepție de la prevederile alin.(4) de a putea percepe o taxa pentru serviciul oferit.
2.Abuzurile în domeniul recrutării și plasării forței de muncă în străinătate sunt numeroase, variate și atent construite, motiv pentru care persoanele care apelează la acest tip de servicii din partea agenților de ocupare a forței de muncă în străinătate pot deveni victime ale acestui gen de practici.
2.Pentru evitarea unor eventuale abuzuri
	Camera Deputaţilor

